Sparekassen Farsø fik et underskud på 64 millioner kroner i 2010.

I 2009 endte Sparekassen Farsø med et underskud efter skat på 24 millioner kroner. Underskuddet i 2010 lyder på hele 64 millioner. Det skriver NORDJYSKE: Underskuddet skyldes ifølge NORDJYSKE, at basisindtjeningen faldt med 14 procent fra 2009 til 2010, og at sparekassen måtte øge sine nedskrivninger på dårlige udlån med 32 procent. - Det ser ud til, at den forbedring af krisen, der har kunnet ses i andre dele af landet, endnu ikke er kommet til vores område, siger sparekassedirektør Mogens Jensen til NORDJYSKE. Han oplyser, at budgettet for det kommende år ser noget bedre ud.